RAGNI INDO-MALESI 93 



versus lateribus rectis sensim fortiter angustata, fronte paene 

 truncata, modo levissime et aequaliter rotundata, dimidiam partem 

 thoracicam latitudine saltem aequanti. Parum altus est cephalo- 

 thorax, dorso transversim in medio modice convexo, inter oculos 

 medios posticos paene plano ; a latere visum dorsum ante decli- 

 vitatem posticam sat leviter et aequaliter convexum est et paullo 

 proclive, area oculorum mediorum fortius proclivi et paullo con- 

 vexa, clypeo valde praerupto, paene directo; declivitas postica 

 superius satis convexa est, in reliquum dorsum, quo non parum 

 est brevior, sine limite transiens. Facies lata et humilis , circa 

 duplo et dimidio latior quam altior, lateribus directis, immo 

 paullulo reclinatis. Impressiones cephalicae rectae, praesertim 

 antice distinctae , saltem ad medium dorsi pertinentes ; sulcus 

 ordinarius centralis vix ullus. Opacus est cephalothorax, ef gra- 

 nulis vel pustulis parvis omnium humillimis sat dense conspersus, 

 quae suam quaeque setam erectam sat fortem et longam gerunt ; 

 clypeus eodem modo setis nonnullis munitus est. Area oculorum 

 lata: longitudo seriei oculorum posticae clypei latitudinem paullo 

 superai Series oculorum antica a fronte visa modice sursum est 

 curvata (linea recta oculos medios supra tangens laterales non 

 tangit) ; series postica desuper visa paene eodem modo (ut mihi 

 quidem videtur, paullulo minus fortiter) recurva est. Oculi omnes 

 parvi sunt, laterales antici mediis anticis modo paullulo majores, 

 laterales postici mediis posticis , qui reliquis paullulo minores 

 sunt, paullulo majores quoque. Oculi medii aream transversam 

 occupant, quae non parum latior est postice quam antice, et 

 paullo latior antice quam longior. Oculi medii antici, spatio dia- 

 metro sua plus triplo majore disjuncti, paullulo longius a late- 

 ralibus anticis quam inter se distant; medii postici parum lon- 

 gius inter se quam a lateralibus posticis remoti sunt. Spatium 

 inter oculos binos laterales , costae vel tuberculo communi lato 

 humili obtuso impositos, spatio inter medios anticos et poslicos 

 vix minus est, sed non parum minus quam est spatium inter 

 anticos medios et laterales, et multo, paene dimidio, minus 

 quam spatium inter posticos medios et laterales. Spatium inter 

 oculos medios anticos et marginem clypei paullulo minus est 



